b'\n_START_ARTICLE_\nVikiknygos\n_START_PARAGRAPH_\nVikiknygos (angl. Wikibooks) \xe2\x80\x93 visuotinis internetin\xc4\x97s bibliotekos k\xc5\xabrimo projektas, Vikipedijai bei kitiems Vikimedijos projektams giminingas projektas, besiremiantis Vikimedijos programine \xc4\xafranga ir yra laisvai prieinamas internete. Prie\xc5\xa1 tai buvo Laisvuoju Vikimedijos tekst\xc5\xb3 ir knyg\xc5\xb3 projektu (Wikimedia Free Textbook Project ir Wikimedia-Textbooks),  Gretutinis porjektas Wikijunior siekia sukurti \xc4\xafvairi\xc5\xb3 sri\xc4\x8di\xc5\xb3 knygas, kuri\xc5\xb3 pagalba su pasaulio \xc5\xbeiniomis gal\xc4\x97t\xc5\xb3 susipa\xc5\xbeinti ir 8-11 met\xc5\xb3 am\xc5\xbeiaus vaikai. Vikiknygoms taikoma GFDL licencija._NEWLINE_Vikiknygos sudaro vie\xc5\xa1ai prieinam\xc4\x85 ir nemokam\xc4\x85 elektronin\xc4\x99 bibliotek\xc4\x85. \xc5\xa0is projektas veikia tokiu pat principu kaip ir Vikipedija. Kiekvienas gali redaguoti ir papildyti atitinkamas knygas bei j\xc5\xb3 skyrius._NEWLINE_Wikimedia Foundation 2003 m. liepos 10 d. prad\xc4\x97jo \xc4\xafgyvendinti Vikiknyg\xc5\xb3 projekt\xc4\x85. Angli\xc5\xa1koji projekto versija inicijuota Karlo Viko pra\xc5\xa1ymu. Puslapyje wikibooks.org buvo publikuojamos \xc4\xafvairios knygos, kurios nuo 2004 m. bir\xc5\xbeelio pabaigos talpinamos atskir\xc5\xb3 kalb\xc5\xb3 subdomenuose. Vikiknyg\xc5\xb3 projektas lietuvi\xc5\xb3 kalba prad\xc4\x97tas kurti 2005 m. sausio 30 d. Projekte yra per 250 puslapi\xc5\xb3.'